
Induratio  telae  cellularia,  textus  cellularis  durities, 
cutis  tensa  — Gallis  Endurcissement  du  tissu  cellu- 
laire,  oedematie  concrete  — Anglis  Skinbound  dicta, 
morbum  significat,  aetati  infantili  fere  proprium  eum- 
que  rariorem,  qui  modo  singulas  partes,  modo  totam 
corporis  superficiem  adoritur,  cujus  palmaria  symp- 
tomata in  duritie  propemodum  lignea,  nec  non  exi- 
mia temperiei  diminutione  cernuntur.  Francogalli 
hormii  symptomatum  gratia  infantulos,  hoc  morbo 
correptos,  des  Enfans  durs,  vel  des  Enfans  geles,  apte 
dicunt.  Generatim  morbus  iste  in  Gallia  et  Britan- 
nia frequentius  occurrit  ideoque  a medicis  illarum 
terrarum  primo  fusius  describebatur.  In  Germania 
Vir  Perillustris  ac  de  medicina  Meritissilnus  Hufe- 
land  primus  exstitit,  qui  medicorum  mentes  ad 
hoc  vitii  genus  converteret.  Antiquiores  quidem  Ger- 
manorum medici  de  similibus  morbis  exposuerunt, 
inter  alios  Joh,  And.  Usenbez  anno  1718  in  noso- 
dochio  Ulmensi  hujusmodi  exemplum  observavit  ac 
descripsit,  verumtamen  jam  Koeh  dubitavit,  et  Lo- 


Neueste  Annaleii  der  franz6sisclien  Arzneikunde  und 
Wundarzneikunst.  Leipzig,  179.1.  I-  Bd.  S.  342. 

2)  Ephemerid.  Nat.  Curios.  und  im  Anszuge  mltge- 
tlieilt  iu  Schurigii  Erabryologia,  Dresden  und  Eeipzig,  1732, 
Sect.  III.  pag.  211. 

Auszug  aus  den  Sammlungen  auserlesener  Abhand- 
lungen  fur  praktische  Aerzte,  Leipzig,  1796,  fiinfter  Theil, 
S.  748. 

demann  aci  eviilentiani  usque  commonstravit,  exem- 
plum illud  huc  referendum  non  esse.  Nullam  reci- 
pit dubitationem,  quin  medici  veteriores  per  indura- 
tioneni  telae  cellularis  diversissimos  intellexerint  mor- 
bos, 'modoque  eiysipelas  neonatorum , modo  tetanum 
cum  ea  confuderint.  Ne  acuta  quidem  et  chronica 
hujus  morbi  species  prius  distinguebatur,  licet  utra- 
que non  solum  decursu  et  majori  minorive  vitae  pe- 
riculo, verum  etiam'  symptomatibus  peculiaribus  dif- 
ferat, indolemque  maxime  diversam  exhibere  videa- 
tur. Quum  observationes,  a medicis  anglicis  et  galli- 
cis traditas,  comparare  inciperent,  discrimen  illud 
innotuit,  miratuque  dignum  est,  Carum  ")  in  descrip- 
tione exempli  hujus  generis  et  in  theoria  nova  de 
morbi  istius  indole  differentiam  illam  plane  praeter- 
misisse; ab  altera  autem  parte  Goelis '^)  et  Henke 
quorum  ultimus  utramque  speciem  et  ejus  varietates 
accuratius  comparavit)  discriminis  supra  dicti  mentio- 
nem fecerunt.  Morbi  historia,  ad  conscribendam  dis- 
sertationem inauguralem  a me  delecta,  etiam  atque 
etiam,  commonstrabit , indurationem  telae  cellularis 
chronicam  sane,  licet  rarius,  observari  ejusque  diffe- 
rentiam ab  acuta  tantam  esse>  ut  protinus  ob  oculos 
cadat.  Henke  merito  forsan  contendit,  indurationis 
telae  cellulosae  nomen  speciei  chronicae  modo'  com- 


, Hufeland’s  und  Himly’s  Journ,  der  prakt,  Heilkunde, 
ISIO.  Stuck  Oktober.  S.  75. 

2)  Neties  Journ.  der  prakt.  Heilk.  von  Hufeland  und  Har- 
Infs,  XXXy.  Band.  II.  Stuck.  8.  110. 

' Salzburger  med.  cbirurg.  Zeiiung  1812,  I.  Bd.,  No.  9. 
S.  15.9. 

Handbuch  zur  Erkenntnifs  und  Heilung  der  Kinder- 
kranklxeiten,  Frankfurt  a.  M.,  1821«  I.  Band.  S»  199. 

petere , verumtamen , experientiae  exiguae  memor, 
hanc  controversiam  dirimere  non  ausim. 

Telae  cellulosae  indurationem  non  recentioribus 
morbis  adjudicandam,  sed  jam  veteribus  observatam, 
et  nomine  Stegnosis  esse  descriptam,  Reddelien  de- 
monstravit, quippe  qui  omnia  hac  de  re  a medicis 
gallicis  et  britannicis  tradita,  optime  collegit,  quibus, 
jam  Galenum  hujus  morbi  mentionem  fecisse,  patet. 
Notatu  dignum  vero  est,  veteres  modo  de  adultis, 
minime  infantibus,  huic  morbo  obnoxiis,  disserere. 

Nunc  ad  describenda  hujus  morbi  symptomata, 
quae  in  specie  acuta  medicis  Gallis,  Bordeu,  Auvity, 
Andry,  Souville,  Naudeau,  Doublet,  Chambon, 
et  Germanis  quibusdam  observata  sunt,  gradum  facio. 

Primis  vitae  diebus , raro  serius , diversae  corpo- 
' ris  partes,  prae  ceteris  genae,  genitalia,  artus  superio-, 
res  et  inferiores,  mira  duritie  obsidentur,  quacum  ru- 
bor, magis  minusve  intensus , fere  purpureus , modo 
totius  corporis,  modo  inferiorum  artuum,  modo  ab- 
dominis consociatur;  rubente  abdomine  etiam  ventris 
integumenta  indurescunt;  rubor  raro  in  violaceum 
aut  lividum  abit;  sub  his  artus  eximie  tument,  nt 
saepe  curvati  appareant,  pedumque  plantae  non  con- 
cavae -sed  convexae  cernantur.  Partium  recensitarum 
cutis  quam  maxime  tensa,  rigida  et  ligni  instar  dura, 
digitorum  pressioni  nihil  cedit,  neque  huc  illuc  di- 
moveri potest.  Temperies  totius  superficiei,  maxime 


1)  Siehe  dessen  Samnilung  kleiner  Abhandlungen  iitid 
Beobaclunngen  iiber  die  Rase  der  Neugebornen  und  die  Ver- 
hartung  des  Zellgewebes.  Liibeck  und  Leipzig,  1802.  S.  81.  82. 

2)  Ibidem. 

Chambon  maladies  des  Enfans.  Paris,  an  VII.  pag,  292» 

vero  partium  affectarum,  adeo  diminuitur,  ut  frigus 
glaciale  sentiatur,  quod  modo  calore  foris  admoto 
evanescit,  eoque  deficiente,  redit.  Modo  febris  adest, 
modo  deest,  infantes  tactis  partibus  affectis  interdum 
dolorem  sentiunt.  Deglutitio  et  mandibulae  motus, 
nec  non  artuum,  magis  minusve  praepeditur,  imo 
interdum  tetanus  et  trismus  adesse  videtur  j infantuli 
vultum  attonitum  portendunt  eorumque  clamor  eju- 
latum aemulatur. 

Lethalitas  hujus  morbi  tanta  ejusque  cursus  tam 
acutus  est,  ut  plerisque  in  exemplis  intra  quatuor 
septeinve  dies  mors  irruat. 

Partes  durae  tumidaeque,  post  mortem  incisae, 
humorem  flavidum,  lymphatico -serosum,  calore  albu- 
minis instar  coagulabilem,  vel  teste  Moscati  serum 
cruentum  effundunt ; tela  cellularis  solida,  dura,  adeps 
granulosus  reperitur.  Vasa  per  cerebri  superficiem 
discurrentia  sanguine  scatent,  saepeque  extravasata  ibi 
inveniuntur.  Eadem  saepius  in  pulmonum  vasis  de- 
prehenduntur, pulmones  ipsi  haud  raro  atri,  gangrae- 
nosi, in  cavo  thoracis  quandoque  sanguinis  effusiones 
exstant;  neque  minus  ventriculus  maculas  gangrae- 
nosas offerre  solet;  hepar  solito  majus  et  opacius,  ve- 
sicula fellea  bile  atrofusca  referta,  vasa  lymphatica 
glandulaeque  cutis,  perinde  ac  meseraicae,  tumefac- 
tae sunt. 

Praeterea  multa  referre  possem  symptomata,  sejr- 
tcmdecim  in  exemplis  a Viro  Illustrissimo  et  Erudi- 
tissimo Dr.  Horn  observata;  quum  vero  hicce  mor- 

<)  Kfihn’s  und  Weigefls  italienische  xned.  chirtirg.  Bibi, 
ir.  Bd.  II.  StOck. 

2)  Archiv  fiir  niediciniscLe  Erfahrung,  1810.  II.  Baiid, 
I.  Ileft,  S.  105. 

bus  et  erysipelas  neonatorum  pro  varietatibus  ejus- 
dem speciei  ab  eo  habeantur,  obiter  modo  hanc  rem 
delibare  licuit. 

Non  improbabile  est,  omnes  medicos  procedente 
tempore  sibi  persuasuros  esse,  speciem  acutam  indu- 
rationis  telae  cellulosae  cum  erysipelate  neonatorum 
conspirare,  et  utrumque  morbum  non  nisi  causarum 
occasionalium  diversitate  paululum  mutari.  Hufe- 
land  0 hanc  opinionem  professus  est,  et 

Lodemann,  Goelis  et  Henke  nihil  dubitationis  ea  de 
re  movent,  omnesque  cadaverum  incisiones,  hactenus 
institutae,  testantur,  morbum  utrumque  easdem  mu- 
tationes cutis  et  viscerum,  paucis  exceptis,  proferre. 

Symptomatologia  speciei  chronicae,  qualis  a me- 
dicis britannicis,  Underwood,  Denmann  et  Hulme 
traditur,  multum  similitudinis  cum  superioribus  ex- 
hibet, verumtamen  phaenomena  quaedam  essentialia 
offert. 

Haec  quoque  species  infantulos  paulo  post  par- 
tum adoriri  solet,  imo  nonnunquam  cum  iis  nasci 
dicitur.  Tota  corporis  superficies,  inprimis  facies  et 
artus,  ingente  durjtie  laborant,  cutis  tensa  haud  pot- 
est dimoveri,  pressioni  repugnat,  coloreilique  albo 
flavidum  offert.  Totum  corpus  friget,  infantuli  modo 
vagiunt,  ac  totum  per  morbum  moribundorum  faciem 
repraesentant.  Febris  et  dolor  absunt,  tetanus  et  tris- 
mus  raro  accedunt. 

Cursus  hujus  morbi  minus  'acutus,  periculum 
tanto  majus,  quanto  minor  infans  est  natu.  In  An- 
glia  teste  Denmann  exitialitas  morbi  maxima  exstitit. 


Reddelien  Sammlung  ctc.  Vorrede  S.  IV. 
* 2)  Ibidem  S.  S\  etc. 

etenim  plurium  infantulorum  modo  unum  hic  me- 
dicus morti  eripuit;  prosperiorem  eventum  Goelis 
assecutus  est,  etenim  quadraginta  puerulorum  triginta 
duos  incolumes  praestitit. 

Incisiones  partium  induratarum,  post  mortem 
factae,  telam  cellularem  compactam,  sine  humoris 
elFusione,  exhibent.  Hulme  tribus  in  exemplis  pneu- 
moniam observavit,  quae,  ut  Reddelien  et  Lodemann 
existimant,  morbo  primitivo  serius  accessisse  videtur, 
quum  ob  sanguinis  circuitum,  in  peripheria  turbatum, 
omnis  fere  sanguis  ad  interiora  propellatur. 


Gausis  occasionalibus  indurationis  telae  cellulosae 
a variis  auctoribus  diversae  injuriae  adnumerantur, 
quarum  palmariae  sunt  refrigeratio  et  aeris  corrup- 
tela; haec  corruptela  eam  ob  causam  injjrimis  accu- 
sanda videtur,  quia  in  nosodochiis  et  orphanotropheis 
morbus  hicce  frequentissiiuus  saepeque  epidemicus 
observatur.  Porro  huc  referri  solent : abusus  spirituor 
soruiii,  a matre  commissus,  vernix  caseosa,  in  cute 
residua  et  corrupta,  contagium  syphiliticum,  heredi- 
tate acceptum  etc. ; multis  tamen  in  exemplis  causae 
occasionales  haud  innotescunt. 

Quum  causas  occasionales  disquirentibus  saepe 
difficultates  se  obstrudant,  multo  majoribus  tenebris 
ipsa  morbi  indoles,  seu  proxima  causa,  obvelatur, 
quod  theoriae  diversae  luculenter  testantur.  Under- 
wood  telae  cellularis  indurationem  affectione  spasmo- 
dica primarum  viarum  effici,  Hulme  pro  symptomate 
pneumoniae  habendam  existimat;  Lefebure  de  Ville- 


Med,  cliirurg.  Zeitung  1815.  No,  S5.  S.  128. 


13 


brune  0 vernicem  caseosam,  in  cute  nuper  natorum 
relictam,  culpat,  qua  cutis  transpiratio  supprimatur, 
eaque  suppressa  acidum  quoddam  in  tela  cellulari  gi- 
gnatur, quo  adeps  ejus  durescat.  Argumenti  instar 
profert,  candelarum  fabricatores  adipem  mollem  ad- 
mixto acido  sulphurico  et  alumine  duriorem  reddere. 
Chambon  immediatam  adipis  indurationem , frigore 
effectam,  defendit j Hufeland  natmmn  scropliulo- 
sam  huic  malo  subesse  putat;  Goelis  speciem  acutam 
vehementi  cutis  inflammationi,  chronicam  syphilidi 
originem  debere  tradit.  Stiitz  spasmum  ait  tonicum 
telae  cellulosae  sirbesse,  quo  simul  cellulae  singulae 
humore  elastico  repleantur.  Jahn  nihil  nisi  erysipe- 
las cum  opportunitate  in  scirrhum  abeundi  admittit-; 
Lodemann  quoad  speciem  acutam  cum  Hornio  con- 
sentit, chronicam  vero  speciem  phlegmatiae  albae  do- 
lenti aequiparat,  exemplumque  ab  Henkio  descrip- 
tum memorat,  in  quo  aegrota  dolorem  conquesta  sit; 
indolem  morbi  in  processu  lyinphatio- inflammatorio 
collocat.  Carus  prostrationem  actionum  vitalium  in 
genere,  cutisque  functionis  in  specie,  culpat  morbum- 
que hunc  cum  enecatione  partium  singularum  et 
gangraena  senili  comparat.  Henke  denique  indura- 
tionem telae  cellularis,  erysipelas  et  icterum  recens' 
natorum  fOrsan  varietates  injuriarum  diversitate  effec- 


Reddelien  1.  1.  S.  90  — 9l. 

2)  Siehe  dessen  gekronte  Preisscluift  fiber  die  Nntur, 
Erkenntnirs  und  Heilart  der  Scroplielkrankheit.  Driite  Auf- 
lage.  S.  18. 

IIiife]and’s  Journ,  der  prakt.  Arzneikunde.  VII.  BJ. 
IV.  Stiick.  S.  42  etc. 

Neites  System  der  Kinderkrankhciten.  Riidolstadt,  l-iO?. 

1.  1. 

tas,  ejusdem  affectionis  primitivae  exhibere,  quae  per- 
versae hepatis  functioni  indolique  'sanguinis  phlogisti-  ' 
cae  innitatur,  quaque  natura  abundantiam  principio- 
rum phlogisticorum,  nempe  aquae  et  carbonis,  in 
cute  deponere  moliatur. 

His  evidenter  elucescit,  et  causas  et  indolem  hu- 
jus morbi  maximis  tenebris  premi,  ideoque  certam 
medendi  rationem  non  posse  stabiliri.  Obstaculum 
diagnosis  et  medelae  praecipuum  partim  in  eo  est, 
quod,  paucis  exceptis,  modo  tenerrima  aetas  huic 
morbo  obnoxia  est,  quo  fit,  ut  medendi  ratio  caute 
restringi  debeat,  partim  in  eo,  quod  morbus  rarus  est 
acutaque  ejus  species  vulgo  tam  rapida  decurrit,  ut 
mors  irruat,  priusquam  medicamina  administrata  mu- 
tationes idoneas  proferre  valeant. 

Medici  gallici  fumigationes,  corporis  lavacra  e 
decoctis  herbarum  emollientium , balnea  cum  herba 
salviae  parata  et  vesicatoria  commendant,  qua  ratione 
de  undeviginti  infantulis  noveni  sanatos  esse,  Andry 
contendit.  Denniann  infantem , hausta  mixtura  ab- 
sorbente cum  spiritu  volatili  aromatico,  sanescere  vi- 
dit; Moscati  remedia  evacuantia  dein  aetherem  vi- 
trioli  aut  spiritum  sulphuris  aethereum.  adhibuit; 
Horn  intus  mercurium  dulcem , emetica , cathartica, 
diaphoretica , et  si  affectio  subesset  spastica , flores 
zinci  et  extractum  hyoscyami,  extrinsecus  inunctio- 
nes unguenti  mercurialis,  lavacra  et  fomenta  ex  aqua 
saturnina  et  aromatica,  balnea  tepida,  saponacea,  her- 
bacea et  kalina  expertus  est,  sed  de  septemdecim  in- 
fantibus non  nisi  duos  salvos  j)raestitit.  Goelis  spe- 
ciem chronicam  optime  mercurialibus  curari  conten- 
dit,  quibus,  ut  supra  diximus,  effecit,  ut  de  quadra- 
ginta infantibus  modo  octo  perirent. 

Expositis  iis,  quae  memoratu  digna  mihi  visa 
sunt,  ad  singularem  morbi  historiam  describendam 
nie  accingo. 


MORBI  HISTORIA. 


Angustus  Fridericus  Gerhard,  Berolinensis , annum 
sextum  et  tertium  mensem  agens,  normali  corporis 
habilu  instructus,  testibus  parentibus  ante  initium 
morbi  praesentis  valetudine  prospera  viguit.  Variolae 
prophylacticae , tertio  vitae  anno  ei  insitae,  rite  ef- 
floruerunt cursumque  absolverunt;  reliqui  morbi,  qui- 
bas aetas  infantilis  solet  infestari,  ei  pepercerunt. 

Priori  dimidio  mensis  Augusti  anni  millesimi 
octingentesimi  , vicesimi  tertii  parentes  cum  puero 
naviculam  conscenderunt  et  Treptowiam , quae  mi- 
liare dimidium  a Berolino  abest,  se  devehendos  cu- 
raverunt. Puerulus  totum  per  diem  circa  fluvii  ri- 
pas cum  aliis,  sodalibus  lusit,  donec  parentes  inter 
horam  vespertinam  decimam  et  undecimam,  eadem 
navicula  vecti,  domum  redirent.  Licet  interdiu 
aestus  sat  magnus  exstitisset,  vespertino  tamen  tem- 
pore aqua  temperiem  adeo  diminuit,  ut  ipsa  infan- 
tuli mater  horrore  quodam  agitaretur.  Proxima  jam 
nocte  somnus  pueruli  irrequietus  fuit,  alteroque  mane 
I luculenta  perfrigerii  vestigia  apparuerunt,  uti  cepha- 
fl  lalgia,  faciei  ardor,  ciborum  fastidium  insignisque 
I dolor  et  rigiditas  musculorum  cervicis.  Haec  vale- 

1 tudo  ad  quartum  usque  diem  perstitit,  quippe  quo, 
f praeter  colli  rigorem,  symptomata  supra  dicta  sine 

medici  auxilio  evanuerunt,  pueri  que  alacritas  in  inte- 
grum restituta  est. 

Quatuordeciin  circiter  dies  post  haec  eventa, 
proava  manus  faciemque  nepotis  non  mediocriter  so- 
lidescere observavit,  eaque  de  re  laetitiam  professa 
est.  Eodem  fere  tempore  parentes  eximium  frigus,' 
per  totum  pueri  corpus  diffusum,  animadverterunt, 
quoties , lectulo  mane  relicto,  parentum  cubile  adire 
solebat.  Ipsi  parentes  soliditatem  illam  tendoremque 
cutis  eximio  filioli  vigori  adscripserunt,  eoque  magis, 

‘ quum  praeter  colli  rigiditatem  nulla  labes  deprehen- 
deretur. Non  multo  post  autem  parentes  gressum 
pueri  difficiliorem  genuumque  mobilitatem  ex  parte 
amissam  observaruntj  praeterea  os  non  rite  aperiri 
poterat  cibique  duriores  tardissime  manducabantur. 
Nunc  demum  de  infantis  valetudine  solliciti,  chirur- 
gum consuluerunt,  qui,  quamvis  se  nescisse  confite- 
tur, qualis  fuerit  morbus,  tamen  e refrigerio  ortum 
putavit,  eaque  remedia  in  auxilium  vocanda  censuit, 
quae  transpirationem  cutis  suppressam  redintegrare 
valerent.  Huic  scopo  satisfacturus,  infusum  florum 
sambuci  cum  liquore  ammonii  acetici  balneumque 
tepidum,  plures  per  dies  repetendum,  imperavit. 
Quum  vero  unumquodque  balneum  morbo  incre- 
menta adjiceret,  balnea  vaporosa  iis  substituebantur, 
quae,  quoniam  effectum  haud  laetiorem  praestiterunt, 
tandem  suspensa  sunt. 

Quae  quum  ita  essent,  valetudo  adversa  in  dies 
increvit,  parentesque  egestatis  causa  ferendis  medi- 
camentorum sumptibus  non  amplius  pares  .fuerunt, 
quibus  rebus  coacti.  Virum  Peritissimum  atque  Hu- 
manissimum Professorem  Dr.  Wagner,  cui  pauperum 
cura  illius  regionis  urbanae  demandata  erat,  adierunt, 

quo 


17 


quo  factum  est,  ut  mihi,  tum  temporis  Prof.  Wag- 
ner  amanuensi,  mirum  hocce  morbi  exemplum  in- 
notesceret. 

Quum  die  duodecimo  mensis  Octobris  anni  ejus- 
dem aegrotulum  inviserem,  haec  sese  obtulerunt t' 
puerulus  corpus  exhibuit  rite  conformatum,  cujus  evo- 
lutio, animique  dotes  aetati  bene  responderunt.  Va- 
letudo universa  parum  labefacta,  ciborum  appetitus 
fere  naturalis  fuit,  difficilique  negotio  parentes  filio- 
lum in  lecto  detinuerunt.  Morbi  interni  minime 
detegebantur,  totum  vero  corpus,  exceptis  genitalibus, 
aliquanto  tumefactum  apparebat,  prae  ceteris  facies, 
ita  ut  oculi  multo  minores  viderentur.  Color  cutis 
e squalido  albus,  paulo  flavescens,  cutis  ipsa  totius 
corporis,  excepta  genitalium  cute,  partibus  subjectis 
ita  superintenta  fuit,  ut  neque  huc  neque  illuc  di- 
moveri posset.  Manus  admota  protinus  eximiam 
temperiei  diminutionem  per  totam  corporis  super- 
ficiem animadvertit,  quae  diminutio  in  partibus  ve- 
stitu non  obvelatis,  uti  in  facie  manibusque,  luculen- 
tissima apparuit,  quippe  quae  partes  fere  congelatis 
similes  fuerunt..  Haud  minus  notatu  digna  durities 
partium  cuti  proxime  subditarum  exstitit,  quarum 
nonnulla  loca,  verbi  gratia  in  facie,  cervice,  natibus 
et  pagina  externa  artuum  superiorum  inferiorumque, 
nullam  fere  digitorum  impressionem  receperunt. 
Minus  durae  volae  manuum,  plantae,  facies  interna 
artuum  et  ventris  integumenta  fuerunt,  minimam 
duritiem  partes  genitales  obtuleruntj  foveae  tamen 
admota  pressione  nusquam  remanserunt*  Singularis 
plantarum  convexitas  haud  observabatur. 

Qvlod  articulorum  mobilitatem  attinet,  mandibu- 
lae et  genuum  motus  maxime  praegravatus  erat,  qua- 

propter  os  parum  diduci,  alimenta  duriora  tardissime 
ac  difficillime  manducari,  genuaque  inter  ambulan- 
dum fere  nihil  flecti  potuerunt. 

Circa  palpebras  notatu  dignum  erat,  quod  singu- 
lae glandulae  Meibomianae  extrorsum  prominebant, 
qua  de  causa  non  solum  numerus,  verum  etiam 
situs  et  figura  earum  oblonga  commode  explorabatur. 
Num  haec  intumescentia  glandulis  ipsis,  an  telae  cel- 
lulosae, eas  ambienti,  insideret,  cum  evidentia  di- 
rimi nequivit. 

His  omnibus  observatis,  nullam  dubitationem  re- 
cipere videbatur,  indurationem  chronicam  telae  cel- 
lulosae, si  unquam  hocce  nomine  posset  designari, 
illo  in  exemplo  esse  agnoscendam.  Omnia  sympto- 
mata multa  cum  evidentia  testabantur,  substantiam 
quandam  concretam,  quasi  rigidam,  non  modo  in 
tela  cellulari , quae  stratum  internum  tegumentomm 
communium  exhibet,  sed  etiam  in  ea  coortam  esse, 
quae  musculos  voluntatis  imperio  subditos  comitatur 
atque  investit.  • 

Quum  nemini  hactenus  contigerit,  ut  causam  pro- 
ximam hujus  morbi  notatu  dignissimi  atque  mirifici 
luculenter  evincere  posset,  nostro  etiam  in  exemplo 
tenebrae  illae  dissipari  nequeunt;  ^ licet  inficias  eun- 
dum non  sit,  causam  occasionalem  in  illo  perfrigerio 
ponendam  esse,  quod  puerulus  vespertino  tempore  in 
navicula  passus  est.  Sententia  Goelisii,  qui  indura- 
tiones  telae  cellulosae  chronicas  syphiliticae  originis 
esse  perhibet,  huc  minime  referenda  est,  quum  exa- 
men diligentissime  institutum  docuerit,  neque  paren- 
tes pueruli  nostri  venereo  morbo  unquam  laborasse, 
neque  infantulum  ad  hoc  usque  tempus  vestigia  mor- 
bi obtulisse,  qui  naturam  syphiliticam  expromeret. 


Multo  majori  cum  probabilitate  indoles  hujus  morbi 
scrophulosa  potest  vindicari  , quum  seqtientia  diathe- 
sin  pueri  scrophulosam  aliquatenus  probare  videantur. 
Pater  habitum  scrophulosuni  manifestissimum  por- 
tendit, ipseque  confitetur,  se  a prima  inde  pueritia, 
nec  non  pubertatis  periodo  absoluta,  capitis  impetigi- 
nibus et  glandularum  colli  tumoribus  laborasse,  qui- 
bus post  aliquot  annos  profligatis , auditus  difficilis, 
nondum  curatus,  successerit.  Idem  plures  per  annos 
exanthemate  faciei  pustuloso  divexatur,  ei  non  dissi- 
mili, quod  potatores  offendere  solet,  quamvis  iste  vir 
potibus  spirituosis  minime  deditus  est.  Parentes 
jam  ante  annos  aliquot  infantulum  atrophia  extinctum 
luxerunt,  aliusque  puerulus,  duos  et  dimidium  an- 
num natus,  longius  per  tempus  scrophulosi  exquisita 
conflictatur,  quippe  cujus  venter  glandulis  meseraicis 
tumefactis  inflatus  durusque  observatur,  oculi  semper 
inflammatione  haud  mediocri  tenentur;  praeterea 
photophobia  ingens , hordeola  iterum  iterumque  red- 
euntia, et  capitis  impetigines  omnem  profligant  du- 
bitationem, quae  de  morbi  natura  possit  moveri. 
Quodsi  his  adjicuas,  scrophulosin  ad  eos  pertinere  mor- 
bos, qui  facillime  a parentibus  ad  liberos  transferun- 
tur, opinio  supra  proposita  de  diathesi  scrophirlosa 
fere  ad  liquidum  perducitur.  Hisce  omnibus  qiiidem 
necessitas,  indolem  scrophulosam  indurationis  telae 
cellulosae  chronicae  nostro  in  exemplo  agnoscendi, 
non  patet,  quamdiu  vero  morbi  alicujus  pathogenia 
summis  preraitiir  tenebris , medicus  ea  arripiat  ne- 
cesse  est,  quae  a probabilitate  proxime  absunt,  ut 

medendi  ratio  quodammodo  possit  stabiliri.  Uterque 

» 

morbus,  et  scrophtilosis  et  induratio  telae  cellulosae, 
hoc  saltem  commune  habent,  quod  humorum  oppor- 

tunltatem  ad  inspissationem  proferunt,  et  si  verum 
est,  quod  nemo  fere  dubitat,  morbi  scrophulosi  indo- 
lem in  actione  systematis  lymphatici  singulatim  alie- 
nata ponendam  esse,  vix  diffitendum  est,  indurationi 
telae  cellularis  chronicae  disproportionem  secretionis 
et  absorptionis  maximam  sub  esse. 

Jam  ad  morbi  historiam  atque  medelam  rever- 
tor. Licet  remedia  ad  restituendam  cutis  transpira- 
' tionem  adminitstrata,  uti  supra  memoravimus,  effec- 
tum potius  inimicum,  quam  prosperum  exererent. 
Professor  Dr.  Wagner  a medendi  ratione  non  alie- 
num fore  putavit,  si  illa  medicamenta  denuo  in  usum 
vocarentur.  Hocce  consilium  eo  magis  persequen- 
dum existimavit,  quum  causa  occasionalis  manifesta 
id  effecisset,  ut  transpiratio  cutis  offenderetur;  cete- 
roquin  suspicari  licuit,  primam  horum  remediorum 
administrationem,  praecipue  balneorum,  minus  cir- 
cumspectam fuisse,  siqTiidem  homines  rerum  dome- 
sticarum angustius  pressi,  haud  raro  negligentiae  ni- 
miae indulgent,  eoque  medici  conamina  irrita  red- 
drint.  Ad  Tisum  internum  infusum  florum  sambuci 
cum  vino  stibiato  imperabatur,  vespereque  ejusdem 
diei  in  cubiculo  bene  calido  balneum  tepidum  adhi- 
bebatur, quibus  peractis  puerulus,  involucro  laneo 
munitus,  lectulo  tradebatur.  Proximo  mane  haec 
Symptomata  apparuerunt:  durities  ac  intumescentia 

totius  superficiei  adeo  increverant,  ut  partes  antea 
molliores  ligni  duritiem  exhiberent.  Facies  rubi- 
cunda adeoque  tumefacta  fuit,  ut  palpebrae  dif- 
ficillimo negotio  aliquantulum  aperirentur.  Insimul 
facies  et  pectus  sudore  gelido  tecta  comparuerunt, 
reliquum  corpus  aridum,  nullam  coloris  prisci  mu- 
tationem obtulit.  Jam  in  balneo  infans  auniinam 

expromsit  inquietem,  per  noctem  sollicitus  huc  illuc 
corpus  jactavit,  et,  tanquam  deliriis  vexatus,  sermo- 
cinatus est.  His  omnibus  praeter  vanum  humorum 
impetum  versus  cutem,  maxima  sanguinis  congestio 
ad  caput  indicabatur,  quae,  saepius  iterata,  periculum 
minitabatur,  quapropter  balneorum  usum  suspendi 
necesse  visum  est.  Post  aliquot  dies  quidem  balnea 
vaporosa  experiri  placuit,  sed  quum  iisdem  morbus 
haud  minus  exasperaretur,  abrogata  sunt. 

Huc  accedit,  quod  morbi  exacerbatio,  unum- 
quodque balneum  secuta,  maximam  partem  desiit, 
si  aegrotulo  venia  concedebatur,  horas  aliquot  extra 
lectulum  degendi j his  enim  factum  est,  ut  durities 
partium  minus  correptarum  ad  gradum  pristinum 
rediret,  nec  non  faciei  et  reliquarum  partium  intu- 
mescentia decresceret.  Generatim  temperies  modica 
multo  melius,  quam  calidior,  morbo  respondere  vi- 
debatur, etenim  durities,  quovis  mane  stragulorum 
calore  adaucta,  decrementum  exhibuit,  si  puerulus 
cubile  reliquit. 

Ne  medendi  ratio,  ab  initio  stabilita,  protinus 
abjiceretur,  usus  diaphoreticorum  internus  aliquam- 
diu continuabatur  et  balneorum  loco,  corporis  fric- 
tiones' panniculis  laneis,  mastiche  et  baccis  juniperi 
suffumigatis,  instituebantur.  Hac  medendi  methodo 
nulla  quidem  morbi  exacerbatio  animadvertebatur, 
sed  nihil  decrementi  obtinebatur,  si  ab  eo  discedas, 
quod  os  paula  melius  aperiri  coepisset. 

Tum  emetica  ita  in  usum  vocabantur,  ut  alter- 
nis diebus  vomitorium  porrigeretur,  partim  ad  actio- 
nem systematis  lymphatici  conctissione  corporis  salu- 
tari adaugendam,  partim  ad  humorum  impetum  ver- 
sus cutem  irritatione  primarum  viarum  antagonistica 


coercendum.  Quinque  autem  emeticis  frustra  datis, 
dies  aliquot  corporis  otio  concedebantur,  iisque  elap- 
sis, mercurius  dulcis  administrabatur.  Inter  initia 
quovis  mane  et  vespere  granum  ejus  dimidium  cum 
sulphure  aurato  antimonii  exhibebatur,  et  pro  potu 
vulgari  decoctum  ligni  guajaci,  radicis  sassaparillae  et 
radicis  liquiritiae  imperabatur,  frictiones  autem  mi- 
' nime  omittebantur.  Quum , decem  diebus  interpo- 
sitis, neque  mercurii  efficacia  circa  morbum,  neque 
symptomata  sese  manifestarent,  quae  ‘jontinuatuni 
hydrargyri  usum  subsequi  consueverunt,  bis  quotidie 
granum  integrum  pro  dosi  exhibebatur.  Sexaginta 
mercurii  grana  ab  aegrotulo  ita  hausta  sunt,  ut  ne 
minima  quidem  glandularum  salivalium  affectio  ap- 
pareret, quibus  observatio,  a multis  medicis  facta  at- 
que defensa,  confirmatur,  corpus  infantile  multo  mi- 
nus huic  praeparato  reniti,  quam  corpus  adultum. 
Verumtamen  morbi  decrementum,  hujus  remedii 
. usu  inductmn , facile  animadvertebatur , nominatim 
artuum  superiorum  et  pectoris  ventrisque  integumen- 
torum durities  luculenter  minuebatur.  Os  etiam  fa- 
cilius poterat  diduci,  inobilitasque  mandibulae  arti- 
culorumque partium  extremarum  in  melius  restitue- 
batur; temperies  corporis  aliquantum  evehebatur,  du- 
ritiesque non  amplius  quovis  mane  incrementa  capie- 
bat, quae  prius  ceperat.  Praetermittendum  quoque 
non  est,  quod  novissimo  tempore  furunculi  exigui 
antibrachia  obsiderent,  quibus  .sanatis  maculae  rubrae, 
mollitiem  cutis  naturalem  referentes,  remanserunt. 

Circa  hoc  tempus  evenit , ut  praeter  alios  medi- 
cos , qui  morbi  singularis  causa  infantulum  adirent. 
Vir  Illustris  Prof.  Dr.  Horn  eum  inviseret,  qui,  quum 
Prof.  Dr.  Wagner  lubenter  adstipularetur , balnea  te- 

pida  rursus  in  usum  esse  vocanda  f hunc  ad  scopum 
balnea  saponacea  et  furfurea  commendavit.  Vir  111. 
Pochhammer,  qui  multis  re  familiari  destitutis  bal- 
neorum usum  lubenter  offert,  huic  etiam  infantulo 
id  auxilii  genus  haud  recusavit,  quo  facto  aegrotulus 
statim  in  balneum  deferebatur. 

Ut  effectus  balnei  primi  rite  observaretur,  ipse  in- 
terfui, quum  vero  puerulus  exacerbationis  morbi,  bal- 
neis prioribus  ortae,  memor  esse  videretur,  plurimi 
fuit  negotii,  ei  persuadere,  ut  balneo  sine  querelis 
sese  submitteret.  Hora  dimidia  elapsa,  facies  ruber- 
rima et,  pariter  ac  reliquum  corpus,  paulo  tumida 
apparuit,  tantum  vero  abest,  ut  duritiei  incrementum 
exstaret,  ut  partes  aliquanto  molliores  tactu  et  vale- 
tudo universa  integra  esset.  Sudor  copiosus,  e facie 
scaturiens,  calidus  erat,  et  horae  quadrante  post  bal- 
neum interposito  reliqua  etiam  corporis  superficies 
vapore  tepido  obtegebatur.  Omnia  haec  phaenomena 
spem  suppeditabant,  fore,  ut  continuatus  balneorum 
usus  plurinmm  auxilii  esset  praestiturus,  eventusque 
his  desideriis  optime  respondit.  Usu  internorum  re- 
mediorum seposito,  balnea  alternis  diebus  ita  conti- 
nuabantur, ut  deinceps  quinquaginta  quatuor  eorum 
adhiberentur.  Omnibus  in  partibus,  si  eas  excipias, 
quae  partim  balneorum  efficaciam  minus  validam  re- 
cipere potuerunt,  partim  primitus  et  vehementius 
affectae  fuerunt,  durities  et  temperiei  diurinutio  fere 
ex  toto  evanuit,  sub  quibus  sequentia  evenerunt 
symptomata:  post  sextum  circiter  balneum,  maculae 
opaco  rubicundae,  rotundae,  arctis  limitibus  circum- 
scriptae, pollicis  diametrum  et  quod  excurrit  haben- 
tes in  artubus  superioribus , aliquanto  post  in  infe- 
rioribus , novissime  in  ventre  ac  dorso  apparuerunt. 

quae  omnis  doloris  expertes,  nec  aliquam  cutis  ele- 
vationem, neque  temperiei  augmentum  portendebant 
duritiemque,  haec  loca  occupantem,  profligabant. 
Aliae  earum  adeo  sibi  erant  finitimae,  ut  termini 
sese  tangerent,  aliae  plane  segregatae  exstabant.*^  Nec 
origo,  nec  discessio  earum  typo  certo  adstringebatur, 
aliae  enim  post  quinque  aut  sex  dies  evanuerunt, 
aliae  post  decimum  diem  perstiterunt,  omnibus  vero 
desquamatio  subtilior  epidermidis  successit.  Interdum 
plures  per  dies  nullae  aderant  maculae , sed  subito 
novae  apparere  solebant.  Iis  in  locis , quibus  istae 
maculae , tanquam  liquefacientes  , non  provenerunt, 
duritiei  decrementum  tardius  quidem,  verumtamen 
sat  evidenter  successit,  temperiesque  et  color  cutis  in 
~ dies  propius  ad  normam  reverterunt,  ita  ut  aegro- 
tulus,  balneis  supra  memoratis  adhibitis,  pro  sanato 
fere  posset  haberi.  Faciem  quidem  et  ceivuceni  ali- 
qua obsedit  durities,  quum  balnea,  ut  supra  dictum 
est,  ad  hasce  partes  minus  efficaciae  exserere  possent  j 
eademque  ad  hodiernum  usque  diem  eatenus  tantum 
diminui  potuit,  ut  puerulo  nullas  inferat  molestias. 
Praesente  tempore  infans  summa  gaudet  alacritate, 
morbusque  praegressus  neque  corporis  incremento  ne- 
que ingenii  evolutioni  obfuit. 

Hanc  habeto  imaginem  fidissimam  morbi  notatu 
dignissimi  atque  rarissimi,  a me  diligentissime  obser- 
vati, cujus  summa  est  similitudo  cum  illo  exemplo, 
cujus  Henke  ^ rnentionem  fecit.  Utroque  in  casu 
occasionales  causae,  morbi  initium  et  ex  parte  ejus 
cursus  inter  se  responderunt,  modo  aetas  aegroti,  vi^: 
tii  ambitus  et  inedelae  eventus  discrepuerunt.. 

Sub  fmem  hujusce  historiae  observationes  quas- 
, dani  de  cursu  et  singulis  morbi  descripti  symptoma- 
tibus adjicere  liceat,  quae  quidem  rationes  internas, 
sive  indolem,  chronicae  indurationis  telae  cellulosae 
nec  explicant;  nec  explicare  possunt,  verumtamen  ob 
rariorem  hujus  morbi  generationem  haud  supervacuae  • 
videntur. 

Quum  pathologia  causas  morborum  remotas  ex- 
plorari jubeat,  nostro  etiam  in  exemplo  notandum 
est,  praeter  dispositionem  scrophulosam  hereditariam, 
a patre  acceptam,  flt  praeter  causam  occasionalem , e 
refrigerio  profectam,  nihil  reperiri,  quod  morbum 
gignere  potuerit.  Puerulus  scilicet,  perfrigerium  pas- 
sus, insequente  nocte  somno  irrequieto  agitabatur, 
proximoque  mane  affectione  rheumatico-catarrhali  di- 
vexabatur. Haec  quidem  symptomata  diebus  aliquot 
interpositis  evanuerunt,  et  telae  cellularis  induratio 
post  duas  demum  hebdomades  animadvertebatur, 
sed  haec  non  impediunt,  quo  minus  morbi  initium 
inde  a prima  illa  valetudine  numeremus,  quum,  elap- 
sis symptomatibus  rheumatico  - catarrhalibus , cervicis 
rigiditas  remaneret , et  induratio  observata  haud  me- 
diocrem gradum  assecuta  esset;  praeterea  cervix  ad 
eas  pertinet  partes,  quae  per  totum  morbi  cursum 
duritie  maxima  et  pertinacissima  laborabant. 

Licet  igitur  de  causa  hujus  morbi  occasionali 
vix  dubitatio  aliqua  possit  moveri,  tamen  difficillimum 
est,  imo  omnes  artis  fines  superat,  processum  illum 
internum  investigare,  quo  morbus  perficitur.  Innu- 
meri homines,  tam  infantes  quam  adulti,  aestuante 
corpore  perfrigerio  sese  submittunt,  indeque  affectio- 
nibus rheumaticis,  inflammatoriis  aut  spasmodicis  di- 
versi generis  subiguntur,  neque  ullus  induratione  te- 

lae  cellularis  chronica  corripitur.  Hanc  ob  rem  dia- 
thesis  quaedam  singularis,  detectu  difficilis,  praecedere 
videtur,  quae  magis  a textura  integumentorum  cor- 
poris  communium,  quam  ab  universi  organismi  in- 
dole pendet.  Omnia  symptomata  huncce  morbum 
comitantia  vim  vitalem  cutis  labefactam  ejusque 
functionem  turbatam  evidenter  portendunt,  cur  vero 
exigua  valetudinis  secundae  mutatio  acciderit,  vix  di- 
rimi potest. 

Si  inflammationis  notionem,  ab  omnis  aevi  pa- 
thologis  stabilitam,  teneas,  nostro*in  exemplo  de  in- 
flammatione meditandum  «non  est,  quipjDe  cujus  pa- 
thognomonica  signa  plane  defuerunt.  Quodsi  vero 
materias  rigidas,  in  tela  cellulari  depositas,  inflamma- 
tionis, id  est  exsudationis  producta  judices,  diffiteri 
nequis,  inflammationem  non  modo  per  totam  super- 
ficiem corporis  expansam,  verrini  etiam  satis  gravem 
existere  debuisse.  Haec  opinio  neque  cum  omnium 
symptomatum  defectu,  neque  cum  exili  valetudinis 
abalienatione  conciliari  potest. 

Summa  attentione  phaenomena  digna  sunt,  qui- 
bus medela  insigniebatur.  Mercurio  enim  adhibito, 
primum  furunculi  exiles,  uti  supra  memoravimus, 
dein  balneis  adrniniftratis  plures  maculae  rubrae  ap- 
paruerunt, in  quibus  durities  liquescere  coepit.  Fu- 
runculi, vitam  adauctam  quibusdam  cutis  partibus 
redditam  esse,  maculae  vero  ab  inflammatione  alie- 
nae, materiarum  induratarum  liquationem  et  resorp- 
tionem contigisse,  sanguinisque  circuitum  in  integrum 
restitutum  esse  testabantur.  Epidermidis  desquama- 
tio  super  his  maculis  processum  quidem  inflammato- 
rium supponere  videtur,  sin  mediteris,  hanc  desqua- 
mationem,  licet  vix  manifestam,  sanis  etiam  corpo- 

ribus  perfici,  non  inficias  ibis,  eandem  turbata  cutis 
actione  restringi,  paulo  adaucta  autem  intendi. 

Non  ignorari  oportet,  morbi  sanationem  non  ni- 
si per  resorptionem  contigisse,  quibus  elucescere  vi- 
detur, actionem  systematis  lymphatici  diminutaiU'^ 
fuisse,  quae,  adminiftrato  mercurio  balneisque  conti- 
nuatis , ad  gradum  normalem  sit  revocata.  Eodem 
modo  explicare  potest,  cur  inter  morbi  initia,  quum 
resorptio  minuta  exstaret,  omnia  medicamina,  humo- 
rum impetum  ad  cutem  efficientia,  prae  ceteris  bal- 
nea, nocuerint,  serius  vero  utilitatem  praestiterint, 
quippe  quae  mercurii  efficaciam  juvarent.  Balneorum 
efficaciam  particulis  kalinis,  saponi  insitis,  ex  parte 
adscribendam  esse,  pro  explorato  habeo,  siquidem 
kali  in  systema  lymphaticum  vires  saluberrimas  exerit. 

vole mihi  deferantur. 


THESES  DEFENDENDAE. 


1.  Sensibilis^  nervorum  atmosphaera  non  exstat. 

2.  Ejp,orescentiae  cutis  acutae  febrium  exanthema- 
ticarum quasi  crises  iunt. 

3.  Unicuique  medicamini  aliud  substitui  potest. 

4.  Induratio  scirrhosa  ab  aliis  indurationibus  non 
certis  notis  discrepat. 

